Neuvoston 27 päivänä kesäkuuta 1996 vahvistama YHTEINEN KANTA (EY) N:o 47/96 Euroopan parlamentin ja neuvoston päätöksen N:o .../96/EY tekemiseksi kirjan ja lukemisen alaa koskevasta tukiohjelmasta (Ariane)



Virallinen lehti nro C 264 , 11/09/1996 s. 0034



Neuvoston 27 päivänä kesäkuuta 1996 vahvistama YHTEINEN KANTA (EY) N:o 47/96 Euroopan parlamentin ja neuvoston päätöksen N:o . . ./96/EY tekemiseksi kirjan ja lukemisen alaa koskevasta tukiohjelmasta (Ariane) (96/C 264/07) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 128 artiklan, ottavat huomioon komission ehdotuksen (1), ottavat huomioon alueiden komitean lausunnon (2), noudattavat perustamissopimuksen 189 b artiklassa määrättyä menettelyä (3), sekä katsovat, että 1) tietoyhteiskunnan aikakaudella kirja ja lukeminen ovat edelleen sopivin tiedonlevityksen väline ja että kirjan, audiovisuaalisen tekniikan ja multimedian toisiaan täydentävä luonne on otettava huomioon, 2) kaikissa yhteisön kirja-alan ohjelmissa on otettava huomioon kirjan kaksoisluonne eli se, että kirja on samalla sekä kulttuurihyödyke että taloudellinen hyödyke, 3) lukemista suosittuna harrasteena voidaan kannustaa yhteisön ohjelmilla erityisesti koulutuksen ja kulttuurin aloilla, 4) kirjan tuotantoketjussa on erotettava luominen, julkaiseminen, kääntäminen ja levitys, ja tätä ohjelmaa (Ariane) voidaan pitää huomattavana kirja-alaa edistävänä kulttuuritoimintana, 5) perustamissopimuksessa annetaan yhteisön tehtäväksi: - myötävaikuttaa siihen, että jäsenvaltioiden kulttuurit kukoistavat, arvostamalla niiden kansallista ja alueellista monimuotoisuutta, - pyrkiä toiminnallaan rohkaisemaan jäsenvaltioiden välistä yhteistyötä sekä tarvittaessa tukemaan ja täydentämään niiden toimintaa erityisesti taiteellisen ja kirjallisen luovan toiminnan aloilla, - suosia yhteistyötä kolmansien maiden sekä kulttuurin alalla toimivaltaisten kansainvälisten järjestöjen, erityisesti Euroopan neuvoston kanssa, 6) kääntämisen edistäminen, samoin kuin erityisesti kirjan ja lukemisharrastukseen erikoistuneiden eurooppalaisten toimijoiden kumppanuusperiaatteella toteutettavien aloitteiden tukeminen, myötävaikuttaa: - Euroopan kansojen kulttuurin ja historian tuntemukseen ja levitykseen, - luovan kirjallisen työn ja perinteen monipuolisuuden säilyttämiseen kansallisilla ja alueellisilla kielillä, - kulttuurien väliseen vaihtoon ja taitotiedon vaihtoon, ja se edistää kansalaisten, myös vähäosaisten, mahdollisuuksia päästä osallisiksi kulttuurista, 7) on tärkeää edistää kirjallisia teoksia ja niiden korkeatasoista kääntämistä yhteisössä järjestämällä täydennyskoulutusta kirjallisuuden kääntäjille ja muille kirja-alan ammattilaisille, erityisesti niille, joiden tehtävänä on edistää kirjojen saatavuutta Euroopan kansalaisten keskuudessa, 8) eurooppalaiset kirjallisuus- ja käännöspalkinnot voivat edistää korkeatasoisten kirjallisten teosten levitystä, 9) yhteisön toimielimit ovat pitäneet tärkeänä kirjallisuuden tuntemusta ja levitystä erityisesti käännöstoiminnan avulla, mistä ovat todisteina: - Euroopan parlamentin päätöslauselma Euroopan yhteisöjen komission tiedonannosta neuvostolle, annettu 10 päivänä heinäkuuta 1987, toiminnasta kirja-alalla (4), - neuvoston ja neuvostossa kokoontuneiden kulttuuriasioista vastaavien ministerien päätöslauselma, annettu 9 päivänä marraskuuta 1987, eurooppalaisen kulttuurin kannalta tärkeiden teosten kääntämisen edistämisestä (5), - neuvoston ja neuvostossa kokoontuneiden kulttuuriasioista vastaavien ministerien päätöslauselma, annettu 18 päivänä toukokuuta 1989, kirjan ja lukemisen edistämisestä (6), - komission tiedonanto, annettu 3 päivänä elokuuta 1989, kirjasta ja lukemisesta: Haaste eurooppalaiselle kulttuurille, - neuvostossa kokoontuneiden kulttuuriministerien päätelmät, tehty 12 päivänä marraskuuta 1992, yhteisön kulttuuritoiminnan suuntaviivoista (7), - Euroopan parlamentin päätöslauselma, annettu 21 päivänä tammikuuta 1993, kirjan ja lukemisen edistämisestä Euroopassa (8) ja - neuvoston ja neuvostossa kokoontuneiden kulttuuriministerien päätöslauselma, annettu 17 päivänä toukokuuta 1993, Euroopan nykykirjallisuuden näytelmäteosten kääntämisen edistämisestä (9), 10) on otettava huomioon yhteisön ja Euroopan neuvoston järjestämän kirjaa ja lukemista koskevan eurooppalaisen valistuskampanjan (1993-1994) tulokset, 11) Euroopan yhteisön kulttuuria edistävästä toiminnasta 27 päivänä heinäkuuta 1994 annetussa komission tiedonannossa, jossa kirjat ja lukeminen nostettiin erityisasemaan, määriteltiin puitteet edistämistoimille, joilla tuetaan ja täydennetään jäsenvaltioiden ponnisteluja toissijaisuusperiaatetta noudattaen, 12) on aiheellista toteuttaa yhteisön kulttuuritoimintaa kolmansien maiden kanssa Euroopassa ja Euroopan ulkopuolella sekä eurooppalaista kulttuuriyhteistyötä Euroopan neuvoston ja muiden toimivaltaisten kansainvälisten elinten, kuten Unescon kanssa, 13) tällä päätöksellä vahvistetaan tämän ohjelman koko keston ajaksi rahoituspuitteet, jotka 6 päivänä maaliskuuta 1995 annetun Euroopan parlamentin, neuvoston ja komission julistuksen 1 kohdan mukaisesti muodostavat ensisijaisen ohjeen budjettivallan käyttäjälle vuosittaisessa talousarviomenettelyssä, ja 14) Euroopan parlamentti, neuvosto ja komissio ovat sopineet 20 päivänä joulukuuta 1994 yhteistoimintatavasta perustamissopimuksen 189 b artiklassa määrätyn menettelyn mukaisesti annettujen säädösten täytäntöönpanomenettelyssä (10), OVAT PÄÄTTÄNEET SEURAAVAA: 1 artikla Tässä päätöksessä käynnistetään liitteenä oleva Ariane-toimintaohjelma, jäljempänä `tämä ohjelma`, kaudeksi 1 päivästä tammikuuta 1997 aina 31 päivään joulukuuta 1998, jonka tarkoituksena on lisätä Euroopan kansojen kirjallisuuden ja historian tuntemusta ja levittämistä sekä Euroopan kansalaisten mahdollisuuksia päästä osallisiksi niistä erityisesti kaunokirjallisuuden, näytelmien ja tietokirjallisuuden kääntämiselle annettavan tuen, näiden alojen kumppanuusperiaatteella toteutettavien yhteistyöhankkeiden tuen ja alan ammattilaisten täydennyskoulutuksen avulla. 2 artikla Tällä ohjelmalla edistetään jäsenvaltioiden välistä kulttuurialan yhteistyötä Euroopan tasolla. Sen avulla tuetaan ja täydennetään jäsenvaltioiden toimintaa toissijaisuusperiaatteen mukaisesti edesauttamalla niiden kulttuurien kukoistusta samalla kunnioittaen jäsenvaltioiden kansallista ja alueellista monimuotoisuutta. Tällä ohjelmalla on seuraavat tavoitteet: a) edistää kääntämisen avulla: - sellaisten korkealaatuisten 1900-luvun kirjallisten teosten laajempaa levitystä, jotka ovat tunnusomaisia sen jäsenvaltion kulttuurille, josta ne ovat peräisin, ja jotka kuvastavat erityisesti vuosisadan jälkimmäisen puoliskon eurooppalaisen nykykirjallisuuden suuntauksia; tämän vuoksi etusijalle asetetaan Euroopan unionin vähemmän levinneillä kielillä kirjoitettujen teosten käännökset tai käännökset näille kielille; - uusien näyttämöteosten levitystä monipuolisen ja jäsenvaltioiden kulttuureille tunnusomaisen ohjelmiston esittämiseksi eurooppalaiselle yleisölle; - tietokirjojen levitystä Euroopan kansojen kulttuurin ja historian tuntemuksen lisäämiseksi erityisesti perustamissopimuksen 128 artiklan 2 ja 4 kohdassa mainituilla aloilla; b) edistää kumppanuuden pohjalta toteutettavaa yhteistyötä tukemalla: - kokemusten ja taitotiedon vaihtoa kirja-alaa koskevista yhteisesti kiinnostavista aiheista ammattilaisten kesken Euroopan tasolla; - sellaisten kumppanuusaloitteiden kehittämistä, joiden tavoitteena on helpottaa sellaisen tiedon saamista, jota tarvitaan kirjallisuuden levittämiseen, lukemisen edistämiseen ja kirjallisuuden saatavuuteen; c) suosia korkeatasoista käännöstoimintaa ja kirjallisuuden esittelyä myöntämällä yhteisön tukea täydennyskoulutukseen kaunokirjallisuuden kääntäjille ja muille kirja-alan ammattilaisille, erityisesti niille, joiden tehtävänä on edistää kirjojen saatavuutta kansalaisille; d) tukea ja täydentää edellä a, b ja c alakohdassa tarkoitettuja ponnisteluja antamalla tukea verkostojen ja ammatillisten järjestöjen esittämille uutta luoville tutkimushankkeille. 3 artikla Liitteessä kuvatut toiminnat pannaan täytäntöön 2 artiklassa tarkoitettujen tavoitteiden toteuttamiseksi. Ne pannaan täytäntöön 5 artiklassa määrätyn menettelyn mukaisesti. 4 artikla 1. Tähän ohjelmaan voivat osallistua assosioituneet Keski- ja Itä-Euroopan maat (KIE-maat) näiden maiden kanssa tehtyjen tai tehtävien assosiointisopimusten yhteisön ohjelmiin osallistumista koskevissa lisäpöytäkirjoissa vahvistettujen edellytysten mukaisesti. Kypros ja Malta voivat osallistua tähän ohjelmaan, ja se tarjoaa mahdollisuuden yhteistyöhön sellaisten muiden kolmansien maiden kanssa, jotka ovat tehneet kulttuurilausekkeita sisältäviä assosiointi- tai yhteistyösopimuksia, näiden maiden kanssa sovittavien menettelyjen mukaisesti hankittavien lisämäärärahojen perusteella. Tietyistä yleisistä osallistumista koskevista yksityiskohtaisista säännöistä on määrätty liitteen toiminnassa 6. 2. Yhteisö ja jäsenvaltiot edistävät Euroopan neuvoston sekä muiden kulttuurin alan toimivaltaisten kansainvälisten järjestöjen (esimerkiksi Unescon) kanssa tehtävää yhteistyötä varmistaen kunkin elimen ja järjestön omalle ominaislaadulle ja itsenäiselle toiminnalle arvoa antaen täytäntöön pantavien välineiden toisiaan täydentävän luonteen. 5 artikla 1. Komissio panee tämän ohjelman täytäntöön tämän päätöksen mukaisesti. 2. Komissiota avustaa komitea, joka muodostuu kunkin jäsenvaltion kahdesta edustajasta ja jonka puheenjohtajana on komission edustaja. Komitean jäsenet voivat käyttää apunaan asiantuntijoita tai neuvonantajia. 3. Komission edustaja toimittaa komitealle ehdotuksen toimenpiteistä, jotka koskevat: - vuosittaista työsuunnitelmaa; - kaikkien toimintojen yleistä keskinäistä tasapainoa; - liitteessä kuvattuja erityyppisiä hankkeita koskevia yksityiskohtaisia sääntöjä ja valintaperusteita (toiminnat 1, 2, 3, 4 ja 6); - hankkeita, jotka ovat oikeutettuja yli kymmenen tuhannen ecun tukeen; - ohjelman valvontaa ja arviointia koskevia yksityiskohtaisia sääntöjä sekä 8 artiklassa määrättyjen arviointikertomusten päätelmiä ja kaikkia näistä johtuvia tämän ohjelman mukautustoimenpiteitä. Komitea antaa lausuntonsa ensimmäisessä alakohdassa tarkoitetuista ehdotuksista toimenpiteiksi määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa noudatetaan seuraavaa: a) Komissio voi lykätä päättämiensä toimenpiteiden soveltamista kahdella kuukaudella ilmoituksen tekopäivästä. b) Neuvosto voi määräenemmistöllä päättää asiasta toisin a alakohdassa määrätyn ajan kuluessa. 4. Komissio voi kuulla komiteaa mistä tahansa tämän ohjelman täytäntöönpanoon liittyvästä asiasta, josta ei ole määrätty 3 kohdassa. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. 6 artikla 1. Tämän ohjelman rahoituspuitteeksi vahvistetaan 7 miljoonaa ecua artiklassa 1 määrätyksi kaudeksi. 2. Budjettivallan käyttäjä vahvistaa tarvittavat vuosimäärärahat rahoitusnäkymien rajoissa. 7 artikla Komissio pyrkii yhteistyössä jäsenvaltioiden kanssa vahvistamaan, että toisaalta tässä ohjelmassa määrätyt toiminnat ja muut kulttuuriohjelmat Kaleidoskooppi (11) ja Rafael sekä toisaalta erityisesti yhteisön koulutusalan toimintaohjelmat, kuten Sokrates (12), ja ammatillisen koulutuksen alan ohjelmat, kuten Leonardo da Vinci (13), täydentävät toisiaan. 8 artikla Vuosi tämän ohjelman täytäntöönpanon jälkeen ja tämän kauden päättymistä seuraavien kuuden kuukauden kuluessa komissio esittää komiteaa kuultuaan Euroopan parlamentille ja neuvostolle saatuja tuloksia koskevan yksityiskohtaisen arviointikertomuksen, johon on tarvittaessa liitetty aiheellisia ehdotuksia, ohjelman jatkamista ja sitä koskevia yksityiskohtaisia sääntöjä koskevat ehdotukset mukaan lukien, jotta Euroopan parlamentti ja neuvosto voisivat tehdä ratkaisunsa ennen tämän ohjelman kauden päättymistä. Tässä kertomuksessa kiinnitetään erityistä huomiota yhteisön myöntämällä rahoitustuella aikaansaatuun, erityisesti kulttuuriseen lisäarvoon ja myönnetyn tuen sosiaalistaloudellisiin vaikutuksiin. Kertomuksen tarkoituksena on arvioida sekä laadullisesti että määrällisesti, missä määrin ohjelmalla on voitu saavuttaa 2 artiklassa tarkoitetut tavoitteet. Edellä 1 kohdassa määrätyn arvioinnin ja komission tekemien ehdotusten valossa Euroopan parlamentti ja neuvosto harkitsevat mahdollisuutta antaa uusi ohjelma, joka laaditaan ja kehitetään ottaen täysin huomioon tästä ohjelmasta saadut hedelmälliset kokemukset. Tässä yhteydessä ne voivat tarvittaessa toteuttaa kaikki aiheelliset toimenpiteet tämän ohjelman keskeytymisen välttämiseksi. 9 artikla Tämä ohjelma, joka sisältää käytännön tietoa menettelytavoista, jäsenvaltioiden nimeämistä yhteystoimistoista, joiden avulla voidaan varmistaa tekninen apu kulttuurihankkeille, hakemusten jättämisen määräajoista sekä hakemukseen liitettävistä asiakirjoista, julkaistaan vuosittain Euroopan yhteisöjen virallisen lehden C-sarjassa. 10 artikla Tämä päätös tulee voimaan 1 päivänä tammikuuta 1997. Tehty . . . Euroopan parlamentin puolesta Puhemies Neuvoston puolesta Puheenjohtaja (1) EYVL N:o C 324, 22.11.1994, s. 11 ja EYVL N:o C 279, 25.10.1995, s. 7 (2) EYVL N:o C 100, 2.4.1996, s. 35 (3) Euroopan parlamentin lausunto annettu 7 päivänä huhtikuuta 1995 (EYVL N:o C 109, 1.5.1995, s. 297), neuvoston yhteinen kanta vahvistettu 27 päivänä kesäkuuta 1996 (sitä ei ole vielä julkaistu virallisessa lehdessä) ja Euroopan parlamentin päätös tehty . . . (sitä ei ole vielä julkaistu virallisessa lehdessä). (4) EYVL N:o C 246, 14.9.1987, s. 136 (5) EYVL N:o C 309, 19.11.1987, s. 3 (6) EYVL N:o C 183, 20.7.1989, s. 1 (7) EYVL N:o C 336, 19.12.1992, s. 1 (8) EYVL N:o C 42, 15.2.1993, s. 182 (9) EYVL N:o C 160, 12.6.1993, s. 1 (10) EYVL N:o C 102, 4.4.1996, s. 1 (11) EYVL N:o L 99, 20.4.1996, s. 20 (12) EYVL N:o L 87, 20.4.1995, s. 10 (13) EYVL N:o L 340, 29.12.1994, s. 8 LIITE ARIANE-OHJELMA Tämän ohjelman toimintojen tarkoituksena on tukea kaunokirjallisuuden ja Euroopan kansojen historian tuntemusta ja levitystä sekä Euroopan kansalaisten mahdollisuuksia päästä osallisiksi niistä erityisesti kaunokirjallisuuden, näytelmien ja tietokirjallisuuden kääntämiselle annettavalla tuella, kumppanuuden pohjalta toteutettavien kirjaa ja lukemista koskevien yhteistyöhankkeiden tuella sekä tämän alan ammattilaisten täydennyskoulutuksella. TOIMINTA 1 Käännöstuet 1. Korkeatasoisten 1900-luvun kirjallisten teosten käännöstuki näiden teosten levittämiseksi entistä laajemalle niitä julkaisemalla a) Tukea myönnetään sellaisten korkeatasoisten 1900-luvun kirjallisten teosten (romaani, novelli, essee, kirjallisuudenhistoria, elämäkerta, näytelmä, runous) kääntämiselle, jotka ovat tunnusomaisia sen jäsenvaltion kulttuurille, josta ne ovat peräisin, ja jotka kuvastavat erityisesti vuosisadan jälkipuoliskon eurooppalaisen nykykirjallisuuden suuntauksia ja voivat kiinnostaa laajaa euroooppalaista yleisöä. b) i) Tukea voivat saada teokset, jotka on jo käännetty ja julkaistu kahdella Euroopan unionin kielellä (alkuperäisen kielen lisäksi). Tuen tarkoituksena on tukea kääntämistä vähintään yhdelle muulle Euroopan unionin kielelle siten, että etusijalla ovat käännökset vähemmän levinneille Euroopan unionin kielille. ii) Teokset, jotka on kirjoitettu jollakin vähemmän levinneellä Euroopan unionin kielellä, voidaan kuitenkin ottaa huomioon kääntämistä tuettaessa, jos ne on jo käännetty ja julkaistu yhdellä Euroopan unionin kielellä (muulla kuin niiden alkuperäisellä kielellä) tai jos niitä ehdotetaan samanaikaisesti käännettäväksi vähintään kahdelle Euroopan unionin kielelle, vaikka niitä ei vielä ole käännetty eikä julkaistu jollakin Euroopan unionin kielellä. Tarkoituksena on tukea kääntämistä johonkin toiseen Euroopan unionin kieleen. Näitä määräyksiä sovelletaan muun muassa teoksiin, jotka - on laadittu jollakin laajalle levinneellä kielellä, mutta julkaistu jossakin alueeltaan pienessä jäsenvaltiossa; - on laadittu jäsenvaltioiden muilla kielillä. c) Tukihakemuksen esittää komissiolle yksi tai useampi jäsenvaltioon kuuluva kustantaja. Kustantajan tai kustantajien esittämään hakemukseen on sisällyttävä kääntäjän tai kääntäjien suostumus. Tuki voi olla enimmillään 100 prosenttia kääntäjän palkkiosta, joka on neuvoteltu asianomaisten markkinoiden tavanomaisen käytännön mukaisesti. Kustantaja sitoutuu mainitsemaan näkyvästi käännöksen tekijän nimen sekä yhteisön tuen. Kustantajien on todistettava, että niillä on hallussaan sen teoksen kääntämiseen ja/tai julkaisemiseen mahdollisesti liittyvät oikeudet, jota hakemus koskee, ja että ne eivät olisi ilman yhteisön tukea arvioineet kyseisen käännetyn teoksen julkaisemista kaupallisesti kannattavaksi. d) Teokset, joille voidaan myöntää tukea, valitaan kaksi kertaa vuodessa. 2. Tuki näytelmien kääntämiseen niiden entistä laajemmaksi levittämiseksi esittämällä niitä yleisölle Tukea myönnetään sellaisten näytelmien kääntämiselle kahdelle Euroopan unionin kielelle, joita on esitetty näyttämöllä tai jotka ovat olleet audiovisuaalisessa levityksessä ja jo saaneet tunnustusta arvostelijoilta ja yleisöltä. Tuki on varattu ensisijaisesti 1900-luvun uusille teoksille. Käännettäväksi ehdotettujen teosten esittämistä varten on oltava valmiit suunnitelmat. Alkuperäisen hakemuksen näytelmän esittämiseksi yleisölle tekevät teatterinjohtajat, ohjaajat tai tuottajat, jotka ovat jonkin jäsenvaltion kansalaisia. Hakemus lähetetään samaan aikaan sekä komissiolle että jäsenvaltioiden nimeämille yhteystoimistoille, jotka antavat lausunnon esitettyjen hankkeiden tärkeysjärjestyksestä. Käännettävät teokset valitaan ottamalla erityisesti huomioon käännettäväksi ehdotettujen teosten laatu. Käännöskieliä valittaessa toimivaltainen taho valvoo, että laajalle levinneiden ja vähemmän levinneiden kielten välillä vallitsee tasapaino, jotta voidaan lisätä näiden teosten mahdollisuuksia tavoittaa laaja ja moninainen yleisö. Tuki myönnetään käännösapurahana, jonka suurin mahdollinen, vuosittain tarkistettava määrä on 3 500 ecua. Apurahalla ei ole vaikutusta kyseisen käännetyn teoksen mahdollisesta esittämisestä, levityksestä tai julkaisemisesta tekijöille tai kääntäjille maksettaviin rojalteihin. Yhteystoimistot tallettavat yhteisön tuella toteutetut käännökset ja antavat ammattilaisille kaikkia näiden tarvitsemia tietoja. Yhteystoimistot voivat välittää kyseisten teosten käännökset vain sellaisille henkilöille tai elimille, jotka ovat saaneet tähän luvan oikeuksien haltijoilta voimassa olevien kansallisten sääntöjen mukaisesti. 3. Tietokirjallisuuden ja tutkimusten käännöstuki tiedon entistä laajemmaksi levittämiseksi kulttuurialalla Tietoteosten ja tieteellisten tutkimusten kääntämiselle kahdelle Euroopan unionin kielelle myönnettävän tuen tarkoituksena on: - parantaa ja laajentaa Euroopan kansojen kulttuurin ja historian tuntemusta, - helpottaa tiedon ja kokemusten vaihtoa ja edistää tällä tavalla yhteistyötä jäsenvaltioiden välillä perustamissopimuksen 128 artiklassa tarkoitetuilla aloilla, erityisesti sellaista vaihtoa, jota yhteisö ensisijaisesti kehittää kulttuuritoimintansa puitteissa. Ottaen kuitenkin huomioon tämän toiminnan piiriin tarkoitetun kentän laajuus (historian, taidehistorian, humanististen tieteiden, yhteiskuntatieteiden jne.) tietoteosten käännöstukea kehitetään aluksi kokeilevana ja valikoivana toimintana. Tukea myönnetään myös jäsenvaltioissa kulttuurialalla jo olemassa olevia käytäntöjä ja järjestelmiä käsittelevien tutkimusten ja raporttien kääntämiselle, jolloin on mahdollista korostaa erityisesti perustamissopimuksen 128 artiklan 2 ja 4 kohtaan liittyviä yhteisiä ongelmia. Hakemukseen liitetään tiedot, joista käy selville käännettävän teoksen tai tutkimuksen olennainen anti kyseisen alan tuntemuksen lisäämiseksi, maininta kohdekielistä sekä tekijän ja kääntäjän kirjallinen suostumus. Teoksia ehdotetaan komissiolle suoraan tai jäsenvaltioiden toimivaltaisten viranomaisten välityksellä. Teokset voidaan kääntää niin monelle kielelle kuin katsotaan tarpeelliseksi. Yhteisön avustusta myönnetään kääntäjän annettua kirjallisen suostumuksensa kahdenlaisten yksityiskohtaisten sääntöjen perusteella teoksen alkuperän mukaan: - jos käännettäväksi ehdotettavaa teosta esittää jäsenvaltion välityksellä kustantaja teoksen julkaisemiseksi Euroopan markkinoilla, yhteisön tukea myönnetään samoilla perusteilla, jotka on määritelty nykykirjallisuuden käännöstuelle (1 kohta); - jos jäsenvaltion välityksellä käännettäväksi ehdotettua teosta ei ole tarkoitettu kaupalliseen käyttöön (vaan se on esimerkiksi yliopiston, tutkimuskeskuksen, erityisalan laitoksen käännättämä jne.), yhteisön tuki myönnetään apurahana, jonka tarkoituksena on antaa kääntäjille mahdollisuus tehdä työ niillä perusteilla, jotka vastaavat näytelmien käännöstuelle asetettuja edellytyksiä (2 kohta). Komissio julkistaa vuosittain 1, 2 ja 3 kohdan mukaisesti käännettyjen teosten luettelon ja näitä teoksia koskevat lähdetiedot. Tämän toiminnan yhteydessä käytettävät varat muodostavat 50 prosenttia tähän ohjelmaan osoitetuista kokonaisrahoituspuitteista. Tämän ohjelman kuuden toiminnan välinen erittely vahvistetaan 5 artiklan 3 kohdassa määrättyjen menettelyjen mukaan. TOIMINTA 2 Sallaisille kumppanuuden pohjalta toteutettaville yhteistyöhankkeille myönnettävä tuki, joiden tarkoituksena on edistää kirja-alaa ja lukemista ja kansalaisten mahdollisuuksia päästä osallisiksi niistä Tukea voidaan myöntää sellaisiin yhteistyöhankkeisiin, joihin osallistuu tällä alalla erityistä toimintaa tai erityisiä ohjelmia kehittäneiden verkostojen, ammatillisten yhdistysten tai järjestöjen (esimerkiksi kirjailijoiden ja kääntäjien, kirjastojen, pienten ja keskisuurten kustantamoiden ja kirjakauppojen), voittoa tavoittelemattomien kirja-alan säätiöiden sekä alueellisten (tai paikallisten) yhteisöjen esittämiä kumppaneita vähintään kolmesta jäsenvaltiosta. Muiden kuin ensimmäisessä alakohdassa tarkoitettujen toimijoiden esittämät yhteistyöhankkeet eivät voi saada tukea tämän toiminnan yhteydessä. Kyseeseen tulevat yhteistyöhankkeet koskevat mitä tahansa aloitetta, jota ensimmäisessä alakohdassa mainitut toimijat toteuttavat kumppanuusperiaatteella (kokoukset, symposiumit, tapahtumat, yhteistyötä tai vaihtoa koskevat kokeilutoiminnat) ja jonka tarkoituksena on erityisesti edistää: - Euroopan kansojen kirjallisuuden ja historian vastavuoroista tuntemusta ja mahdollisuutta päästä osalliseksi niistä; - sellaisten kumppanuusaloitteiden kehittämistä, joiden tavoitteena on helpottaa kirjojen levittämiseen liittyvien tietojen saatavuutta, edistää kirjallisuutta ja sen kääntämistä sekä parantaa kansalaisten mahdollisuuksia päästä osalliseksi lukemisesta; - ammattilaisten kokemusten ja taitotiedon vaihtoa yhteisesti kiinnostavista aiheista Euroopan tasolla. Tämän toiminnan yhteydessä esitettyjen kumppanuushankkeiden on oltava eurooppalaisittain kiinnostavia ja esimerkillisiä tai uutta luovia. Niiden on osoitettava, että yhteisön tuki, joka hankkeelle voidaan myöntää, tuo sille todellista lisäarvoa. Lisätukea myönnetään hankkeille, joihin sisältyy toimenpiteitä saatujen tulosten levittämiseksi. Yhteisön rahoitusta ei myönnetä: - yhteisön muiden ohjelmien piiriin kuuluvaan toimintaan ja tapahtumiin (elokuva-ja televisioala (Media II (1)), kulttuuriperintö (Rafael) ja taide- ja kulttuuritoiminta (Kaleidoskooppi); - saman jäsenvaltion alueilta peräisin oleviin tai puhtaasti kansallisiin tai kahdenvälisiin kulttuuriyhteistyöhankkeisiin; - aineistojen ja julkaisujen valmistamiseen kaupallisiin tarkoituksiin; monografiat, kokoelmat, aikakauslehdet, äänilevyt, CD:t, videot, CD-I:t ja CD-ROMit otetaan kuitenkin huomioon, silloin kun ne ovat hankkeen olennainen osa; - sellaisten kulttuurijärjestöjen investointi- tai toimintakuluihin, jotka eivät ole esitetyn hankkeen olennainen osa. Komission jäsenvaltioiden ehdotuksesta nimeämät riippumattomat asiantuntijat arvioivat järjestäjien esittämän hankkeen toteutumista koskevan selonteon perusteella vuosittain, jatketaanko yhteisön tukea seuraavana vuotena. Riippumattomat asiantuntijat voivat suositella hankkeeseen muutoksia. Hankkeiden yhteydessä on esitettävä tasapainotettu rahoitussuunnitelma, jossa ilmoitetaan esitettyjen toimien toteuttamiseen tarvittavat varat. Tätä toimintaa koskevan hankkeen rahoitusosuus ei yleensä voi olla enempää kuin 25 prosenttia kyseisen hankkeen kokonaiskustannuksista eikä missään tapauksessa enempää kuin 50 000 ecua. Sellaisten hankkeiden yhteydessä, joihin sisältyy toimenpiteitä tulosten laajemmaksi levittämiseksi yleisölle tai ammattilaisille, voidaan myöntää yhteisön lisärahoitusta, joka on enintään 50 prosenttia kyseisiin toimenpiteisiin liittyvistä kustannuksista mutta kokonaisuudessaan ei enempää kuin 20 000 ecua. Hankkeille, joiden osalta yhteisön myöntämä rahoitus olisi vähemmän kuin 5 000 ecua, ei periaatteessa voida myöntää tukea tämän toiminnan yhteydessä. Hankkeista on esitettävä yhteisölle erityinen hakemus. Hakemukseen on liitettävä: - toteutettavia toimia koskeva yksityiskohtainen suunnitelma, jossa erityisesti esitetään yhteisön tasolla saavutettava lisäarvo; - toteutettavien toimien yksityiskohtainen alustava talousarvio. TOIMINTA 3 Eurooppalaisen kirjallisuuden vastavuoroisen tuntemuksen ja levittämisen hyväksi työskentelevien ammattilaisten täydennyskoulutus Yhteisö täydentää jäsenvaltioiden toimivaltaisten viranomaisten ponnisteluja myöntämällä erityistä tukea ammattilaisten, erityisesti kaunokirjallisuuden kääntäjien täydennyskoulutukseen teosten kääntämisen laadun parantamiseksi sekä toiminnan 2 piiriin kuuluvalla kirjan ja lukemisen alalla toimivien muiden ammattilaisten täydennyskoulutukseen, jotta edistettäisiin jäsenvaltioiden erilaisia kulttuureja ja kansalaisten mahdollisuuksia päästä osallisiksi niistä. Yhteisön tukea myönnetään apurahoina ja avustuksina matkakustannuksia ja täydennyskoulutuskursseja varten. Apurahoja tai muita tämän toiminnan yhteydessä määrättyjä yhteisön tukimuotoja myönnetään verkostojen, järjestöjen, yhdistysten, säätiöiden, kustantamoiden tai oppilaitosten (erityisesti esimerkiksi kirjastoverkostojen, kääntäjäoppilaitosten jne.) esittämiin koulutushankkeisiin sen jälkeen, kun jäsenvaltioiden toimivaltaisia viranomaisia on kuultu asiassa. TOIMINTA 4 Liitännäistoimenpiteet A. Erityistoimenpiteet 1. Kulttuuriyhteistyön parantamiseksi kirjan ja lukemisen alalla tukea voidaan myöntää rajoitetuissa erityistapauksissa hankkeille, jotka koskevat Euroopan tasolla järjestettäviä kokouksia, tai tämän ohjelman alaan kuuluville tutkimuksille edellyttäen, että kyseiset kokoukset ja tutkimukset eivät ole saaneet yhteisön tukea tästä ohjelmasta. 2. Hakemuksissa on esitettävä niiden toteuttamiseen tarvittavat rahoitustakuut. Tämän toiminnan yhteydessä yhteisön osuus ei missään tapauksessa voi olla enempää kuin 50 prosenttia kokouksen tai tutkimuksen kokonaiskustannuksista eikä enempää kuin 50 000 ecua. B. Komissio toteuttaa tarvittavat toimenpiteet yhteistyössä yhteystoimistojen kanssa tämän ohjelman tunnetuksi tekemiseksi ja sitä koskevien tietojen levittämiseksi, jotta kulttuurialan toimijat ja verkostot olisivat perillä sen toiminnoista ja saisivat niistä tietoja. TOIMINTA 5 Aristeion-palkinnot: synergiaa käännöstuen kanssa Yhteisö myöntää vuosittain määrärahan Aristeion-palkintoihin (Euroopan kirjallisuuspalkinto ja Euroopan käännöspalkinto). Euroopan kirjallisuuspalkinnon yhteydessä nimetyt kuusi teosta ovat suoraan oikeutettuja käännöstukeen niiden kääntämiseksi vähintään kahdelle muulle kielelle samoin ehdoin kuin kaunokirjallisille teoksille myönnetään tukea (toiminta 1, 1 kohdan a alakohta) edellyttäen, että kustantaja esittää suoraan komissiolle tätä koskevan hakemuksen. TOIMINTA 6 Kolmansien maiden osallistuminen Edellä 4 artiklassa tarkoitetut kolmannet maat osallistuvat tähän ohjelmaan kyseisessä artiklassa määrättyjen edellytysten mukaisesti. Osallistumisessa ja yhteistyössä on otettava huomioon seuraavat tavoitteet: - jäsenvaltioiden kirjallisuuden entistä parempi levitys kyseisissä kolmansissa maissa ja kyseisten kolmansien maiden kirjallisuuden entistä parempi tuntemus jäsenvaltioissa; - niille ammattilaisille, jotka työskentelevät eurooppalaisen kirjallisuuden vastavuoroisen tuntemuksen ja levittämisen hyväksi, erityisesti kaunokirjallisuuden kääntäjille ja toiminnassa 1 olevassa 2 ja 3 kohdassa tarkoitettujen teosten kääntäjille, sekä muille kirjan ja lukemisen alan ammattilaisille suunnattujen täydennyskoulutustoimien edistäminen; - synergian kehittäminen, millä pyritään edistämään kirjailijoiden ja kääntäjien ammatillisten järjestöjen, kirjastojen, pienten ja keskisuurten kustantamoiden, kirjakauppojen ja kirja-alalla toimivien yleishyödyllisten yhdistysten ja säätiöiden esittämiä hankkeita. (1) EYVL N:o L 321, 30.12.1995, s. 25 NEUVOSTON PERUSTELUT I. JOHDANTO 1. Komissio antoi 25 päivänä lokakuuta 1994 ehdotuksen päätökseksi Ariane-ohjelman perustamisesta EY:n perustamissopimuksen 128 artiklan nojalla. 2. Euroopan parlamentti ja alueiden komitea antoivat lausuntonsa mainitussa järjestyksessä 6 päivänä (1) ja 20 päivänä huhtikuuta 1995 (2). 3. Komissio esitti 28 päivänä heinäkuuta 1995 muutetun ehdotuksen, jossa otetaan huomioon parlamentin lausunto (3). 4. Neuvosto hyväksyi yhteisen kannan 27 päivänä kesäkuuta 1996 perustamissopimuksen 189 b artiklan mukaisesti. II. EHDOTUKSEN TARKOITUS Ehdotus koskee tukiohjelman täytäntöönpanoa yhteisön tasolla kirjan ja lukemisen alalla erityisesti Euroopassa tehtävien käännösten kautta. 1. YLEISET HUOMAUTUKSET Neuvosto hyväksyi yhteisessä kannassaan komission ehdotuksen pääosiltaan ja teki siihen välttämättömiksi katsomiaan muutoksia. 2. ERITYISET HUOMAUTUKSET 2.1 Neuvoston tekemät muutokset komission muutettuun ehdotukseen a) Päätöksen soveltamisala Neuvosto sisällyttää päätöksen soveltamisalaan jaon toiminnan 1 (Käännöstuki) alan käännöstukiin ja ohjelman muiden toimintojen toimiin. Neuvosto ilmoittaa erityisesti, että toiminnan 1 alaan sidottavat varat muodostavat 50 prosenttia koko ohjelmalle myönnettävistä varoista. Neuvosto muutti lisäksi toimintojen alkuperäistä rakennetta tehdäkseen niiden sisällön selkeämmäksi. Niinpä yhteisessä kannassa on kuusi toimintaa komission ehdottamien kolmen asemesta. b) Komitologia Neuvosto noudattaa yhtäältä Sokrates-, Leonardo- ja Nuorten Eurooppa III -päätöksissä ja toisaalta Kaleidoskooppi-päätöksessä perustettujen komiteoiden mallia ja päätyi perustamaan komitean, joka toimii eräissä kysymyksissä hallintokomiteana ja toisissa neuvoa-antavana komiteana. c) Ohjelman kesto ja rahoitus Samoin kuin Kaleidoskooppi-ohjelman alaan kuuluvat toimet ovat Arianenkin toimet verraten uusia, joten neuvosto haluaa lyhentää komission ehdottamaa viiden vuoden aikaa, aivan kuten Kaleidoskoopinkin osalta. Neuvosto päätti siis sovittaa Arianen keston Kaleidoskoopin kestoon eli kolmeksi vuodeksi. Neuvosto joutui kuitenkin toteamaan, että ottaen huomioon 189 b artiklan menettelyn määräajat ohjelmaan voimaantulopäivänä ei ollut mahdollista pitää 1 päivää tammikuuta 1996. Se esittää yhteisessä kannassaan voimaantulopäiväksi 1 päivää tammikuuta 1997. Ottaen huomioon, että Euroopan yhteisön talousarviossa on varattu 2,5 miljoonaa ecua Ariane-tyyppisiin toimiin vuodeksi 1996, neuvoston mielestä vuotta 1996 voitaisiin pitää ohjelman täytäntöönpanoa valmistelevana vuotena. Neuvosto päätyy siis yhteisessä kannassaan kahden vuoden pituiseen ohjelman 1 päivästä tammikuuta 1997 alkaen. Rahoituspuitteiksi vahvistettiin 7 miljoonaa ecua, joka on komission ehdotukseen liitetyssä rahoitusta koskevassa selvityksessä olevien rahamäärien yhteenlaskettu summa vuosiksi 1997 ja 1998 (edellä tarkoitetut, vuodeksi 1996 osoitetut 2,5 miljoonaa ecua vastaavat rahoitusta koskevassa selvityksessä vuodeksi 1996 merkittyä määrää). Vuoden kuluttua ohjelman täytäntöönpanosta toteutetaan arviointi, ja komissio voi tarvittaessa tehdä kuuden kuukauden kuluessa kyseisen määräajan päättymisestä ehdotuksen 1 päivänä tammikuuta 1999 alkavaksi uudeksi ohjelmaksi. Neuvosto lisäsi uuden ohjelman hyväksymistä ja ohjelman keskeytymisen välttämiseen tähtääviä mahdollisia toimenpiteitä koskevia kohtia: kyseisissä kohdissa käytetään sovittelumenettelyssä Kaleidoskoopin osalta hyväksyttyjä sanamuotoja. 2.2 Euroopan parlamentin tarkistukset 2.2.1 Komission hyväksymät Euroopan parlamentin tarkistukset Komissio ottaa muutettuun ehdotukseensa osittain tai kokonaan 32 parlamentin 43:sta ehdotuksesta. a) Neuvoston hyväksymät parlamentin ehdotukset Neuvosto hyväksyy 28 parlamentin tarkistusta kokonaan tai osittain tai toisessa sanamuodossa. Kyseiset tarkistukset ovat seuraavat: n:ot 3, 4, 5, 6, 7, 8, 10, 12, 13, 15, 16, 17, 18, 20, 21, 22, 23, 24, 26, 28, 29, 30, 31, 32, 33 (toisen osan osalta katso jäljempänä esittäviä huomautuksia), 36, 43 ja 46. b) Parlamentin huomautukset, joita neuvosto ei hyväksy Tarkistus 1 Muutos otsikkoon, jossa täsmennettäisiin, että kirjan ja lukemisen alan tukiohjelma toteutettaisiin kääntämisen avulla. Neuvosto katsoo, että kääntäminen on ainoastaan yksi edistettävistä toimista, eikä se näin ollen voinut hyväksyä kyseistä tarkistusta. Tarkistus 2 Ehdotus uudeksi perusteluksi, jossa mainitaan Ariadnen ja Theseuksen myytti. Neuvosto katsoo, ettei olisi oikeudellisesti moitteetonta sisällyttää edellä esitetty maininta lainsäädännölliseen tekstiin. Tarkistus 11 Uusi perustelu, jonka tarkoituksena on painottaa, että kodin ja koulun on pysyttävä lukemisen oppimisen ja siihen kannustamisen ensisijaisina paikkoina. Neuvosto arvostaa kyseisen tarkistuksen perustana olevaa kiitettävää innoittuneisuutta, mutta katsoi, että tarkistusta ei voida hyväksyä päätöksen soveltamisalaan. Tarkistus 19 Uudessa perustelussa todetaan, että kirjan ja lukemisen alan edistämiseen yhteisön tasolla osoitetut varat ovat rajalliset. Neuvosto katsoo, että tarkistuksen sanamuoto on ristiriidassa neuvoston hyväksymän tarkistuksen 12 sanamuodon kanssa. Lisäksi neuvosto katsoi, että lainsäädännöllisen tekstin perusteluissa ei ole aiheellista esittää arvioita toimen rahoituksen laajuudesta. Tarkistus 33 (ensimmäinen osa) Nuorille kirjailijoille la pienille, riippumattomille kustannusyhtiöille annettava tuki. Neuvoston mielestä kyseisen tarkistuksen ensimmäinen osa (nuorille kirjailijoille annettava tuki) ei kuulu Ariane-ohjelman puitteisiin. Sitä vastoin neuvosto katsoi voivansa hyväksyä pienille, riippumattomille kustannusyhtiöille annettavaa tukea koskevan osan hengen. Tarkistus 37 Tietopankin luominen kustantajien yhteistyön kannustamiseksi Euroopan tasolla. Neuvosto katsoo, että kyseinen tarkistus ei kuulu ohjelman tavoitteisiin eikä sen yleisiin puitteisiin. Tarkistus 41 Semanttisten tietopankkien perustaminen yhteisössä teknisen ja kirjallisen alan kääntäjiä varten. Neuvosto myöntää kyseisen tarkistuksen hyödyn, mutta katsoo, että ottaen huomioon ohjelman laajuus olisi käytännöllisesti katsoen mahdotonta toteuttaa parlamentin toivomus. 2.2.2 Tarkistukset, joita komissio ei hyväksy Tarkistukset 9, 14, 34, 38, 40 ja 48 (Taloudellisten sääntöjen mukauttaminen; ammattikääntäjien asemaa koskevan tekstin hyväksyminen; kääntämisen jälkeiselle kustantamiselle ja jakelulle annettava tuki; valittujen kirjailijoiden tuotannon myynnin edistämiseen tähtäävien vierailujen kustannusten maksaminen; kustantajien, kirjastonhoitajien ja kirjakauppiaiden ammatillinen kouluttaminen uusien tekniikoiden osalta; sokeainkirjoituksella painettujen kirjojen julkaiseminen sokeille.) Neuvosto tiedostaa kyseisten ongelmien tärkeyden ja on samaa mieltä komission kanssa siitä, että ne eivät mahdu Ariane-ohjelman puitteisiin. Tarkistukset 27 ja 45 Komitean toiminta. Kuten komissio, neuvostokin katsoo, että kyseiset tarkistukset olisivat ristiriidassa komitologian osalta noudatettujen sääntöjen kanssa ottaen huomioon myös parlamentin, neuvoston ja komission yhteistoimintatavasta 20 päivänä joulukuuta 1994 tekemä sopimus. Tarkistus 35 Etusijan antaminen kustannusyhtiöille, jotka eivät ole aiemmin saaneet yhteisön tukea kääntämiseen. Neuvosto ymmärtää parlamentin pyrkimyksen jakaa yhteisön tuki tasaisesti, mutta se on kuitenkin samaa mieltä komission kanssa ja muistuttaa, että teosten valinnan toteuttaa riippumattomista asiantuntijoista muodostuva raati, joka tekee valinnan käännettävien teosten laadun perusteella. Neuvosto ei siis voinut hyväksyä kyseistä tarkistusta. PÄÄTELMÄT Neuvosto katsoo, että ottaen huomioon olot, jotka kauan olivat edistymisen esteenä, yhteinen kanta muodostaa tasapainoisen, kirjan ja lukemisen alan kulttuuriponnistusten kehittämistarpeisiin mukautetun tekstin. (1) EYVL N:o C 109, 11.5.1995 (2) Sitä ei ole vielä julkaistu virallisessa lehdessä. (3) EYVL N:o C 279, 25.10.1995